b'\n_START_ARTICLE_\nTorallola\n_START_SECTION_\nEtimologia\n_START_PARAGRAPH_\nJoan Coromines estableix que Toralla ve del llat\xc3\xad Tauralia, amb el significat de corrals de vacum. Torallola \xc3\xa9s un diminutiu de Toralla.\n_START_SECTION_\nHist\xc3\xb2ria\n_START_PARAGRAPH_\nHavia pertangut a la Varvassoria de Toralla. En el Fogatge del 1553 hi consten 3 focs (uns 15 habitants)._NEWLINE_Entre 1812 i 1847, Torallola tingu\xc3\xa9 ajuntament propi. Havia estat creat a partir del desplegament de les disposicions emanades de la Constituci\xc3\xb3 de Cadis, i fou suprimit a ran de les noves lleis municipals promulgades a mitjan segle XIX, que no permeteren el manteniment dels ajuntaments en poblacions de menys de 30 ve\xc3\xafns (entenent com a ve\xc3\xad els caps de fam\xc3\xadlia). El 1847 ja apareix agrupat amb els pobles esmentats m\xc3\xa9s amunt dins del municipi de Serradell.'